CELEX: 62020CN0086
Language: sk
Date: 2020-02-18 00:00:00
Title: Vec C-86/20: Návrh na začatie prejudiciálneho konania, ktorý podal Krajský soud v Brně (Česká republika) 18. februára 2020 – Vinařství U Kapličky s.r.o./Státní zemědělská a potravinářská inspekce

27.4.2020   
            
            
               SK
            
            
               Úradný vestník Európskej únie
            
            
               C 137/39
            
         
      Návrh na začatie prejudiciálneho konania, ktorý podal Krajský soud v Brně (Česká republika) 18. februára 2020 – Vinařství U Kapličky s.r.o./Státní zemědělská a potravinářská inspekce
      (Vec C-86/20)
      (2020/C 137/55)
      Jazyk konania: čeština
      
         Vnútroštátny súd, ktorý podal návrh na začatie prejudiciálneho konania
      
      Krajský soud v Brně
      
         Účastníci konania pred vnútroštátnym súdom
      
      
         Žalobkyňa: Vinařství U Kapličky s.r.o.
      
         Žalovaná: Státní zemědělská a potravinářská inspekce
      
         Prejudiciálne otázky
      
      
                  1.
               
               
                  Predstavuje dokument V I 1, vydaný na základe nariadenia Komisie (ES) č. 555/2008 (1) z 27. júna 2008, ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore, a obsahujúci osvedčenie autorizovaného subjektu tretej krajiny, že výrobok bol vyrobený prostredníctvom enologických postupov odporučených a uverejnených zo strany OIV alebo schválených Spoločenstvom, len administratívnu podmienku pre vstup vína na územie Európskej únie?
               
            
                  2.
               
               
                  Bráni právo Únie vnútroštátnemu pravidlu, ktoré umožňuje obchodníkovi s vínom dovezeným z Moldavska zbaviť sa zodpovednosti za správny delikt spočívajúci v uvedení vína podrobeného enologickým postupom nepovoleným v Európskej únii do obehu, ak nie je vnútroštátnymi orgánmi vyvrátená domnienka tohto obchodníka, že víno bolo vyrobené prostredníctvom enologických postupov schválených Európskou úniou, ktorú mohol nadobudnúť z dokumentu V I 1 vydaného moldavskými orgánmi na základe nariadenia Komisie (ES) č. 555/2008?
               
            
         (1)  Ú. v. EÚ L 170, 2008, s. 1.